ਚੌਟਾਲਾ
ਚੌਟਾਲਾ ਹਰਿਆਣਾ ਦੇ ਸਿਰਸਾ ਜ਼ਿਲ੍ਹੇ ਦੀ ਡੱਬਵਾਲੀ ਤਹਿਸੀਲ ਦਾ ਇੱਕ ਪਿੰਡ ਹੈ। ਹਰਿਆਣਾ ਦੇ ਸਾਬਕਾ ਮੁੱਖ ਮੰਤਰੀ ਦੇਵੀ ਲਾਲ ਅਤੇ ਓਮ ਪ੍ਰਕਾਸ਼ ਚੌਟਾਲਾ ਇਸ ਪਿੰਡ ਤੋਂ ਆਉਂਦੇ ਹਨ, ਜਿੱਥੇ ਉਨ੍ਹਾਂ ਦੇ ਪੁਰਖੇ 1919 ਵਿੱਚ ਆ ਕੇ ਵਸੇ । ਪਿੰਡ ਵਿੱਚ ਇੱਕ ਹਸਪਤਾਲ, ਇੱਕ ਉਦਯੋਗਿਕ ਸਿਖਲਾਈ ਸੰਸਥਾ, ਲੜਕਿਆਂ ਅਤੇ ਲੜਕੀਆਂ ਲਈ ਸਰਕਾਰੀ ਸੀਨੀਅਰ ਸੈਕੰਡਰੀ ਸਕੂਲ, ਸ਼ੀਤਲ ਹਾਈ ਸਕੂਲ ਨਾਮ ਦਾ ਇੱਕ ਪ੍ਰਾਈਵੇਟ ਸੈਕੰਡਰੀ ਸਕੂਲ, ਦੋ ਸਟੇਡੀਅਮ ਅਤੇ ਦੋ ਬੈਂਕ ਹਨ। 2010 ਦੀਆਂ ਰਾਸ਼ਟਰਮੰਡਲ ਖੇਡਾਂ ਲਈ ਕਵੀਨਜ਼ ਬੈਟਨ ਰੀਲੇਅ ਇਸ ਪਿੰਡ ਵਿੱਚੋਂ ਲੰਘੀ। 51ਵੀਂ ਸੀਨੀਅਰ ਨੈਸ਼ਨਲ ਵਾਲੀਬਾਲ ਚੈਂਪੀਅਨਸ਼ਿਪ 2002 ਵਿੱਚ ਚੌਧਰੀ ਸਾਹਿਬ ਰਾਮ ਸਟੇਡੀਅਮ ਚੌਟਾਲਾ ਵਿੱਚ ਹੋਈ।